Diari Oficial de la Generalitat Valenciana


Sumari del DOGV 7177, del 20-12-2013 (2013/11458)

RESOLUCIÓ de 21 de novembre de 2013, de la Conselleria d'Infraestructures, Territori i Medi Ambient, per la qual es procedix al desistiment del procediment obert per a adjudicar una concessió demanial per a l'explotació d'una parcel·la amb destinació a aparcament de vehicles, al port de Torrevieja. (Expedient 68C13060).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7177

Data del DOGV
:   20-12-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/11086


Data del document
:   21-11-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 21 de novembre de 2013, de la Conselleria d'Infraestructures, Territori i Medi Ambient, per la qual es procedix al desistiment del procediment obert per a adjudicar una concessió demanial per a l'explotació d'una parcel·la amb destinació a aparcament de vehicles, al port de Torrevieja. (Expedient 68C13060). [2013/11759]  
Vist l'expedient 68C13060, relatiu a l'adjudicació de concessió demanial per a l'explotació d'una parcel·la amb destinació a aparcament de vehicles, per mitjà d'una convocatòria de procediment obert, la licitació del qual va ser publicada en el Diari Oficial de la Comunitat Valenciana, número 7085, de 8 d'agost de 2013.  
Vista la proposta formulada per la mesa de contractació en què s'indica que s'ha produït un error en el plec de condicions que suposa una infracció a les normes reguladores del procediment d'adjudicació, i atenent a una major garantia dels principis de transparència i igualtat dels licitadors, es proposa el desistiment del procediment obert per a la l'adjudicació de la concessió demanial per a l'explotació d'una parcel·la per a aparcament de vehicles al port de Torrevieja.  
  
Atés que l'article 155.4 del text refós de la Llei de Contractes del Sector Públic, aprovat per mitjà de RDL 3/2011, de 14 de novembre, preveu la possibilitat de desistir del procediment d'adjudicació per infracció de les normes reguladores del procediment abans de la seua adjudicació, així com l'inici d'un nou procediment de licitació.  
  
Fent ús de les atribucions que conferix el Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures territori i Medi Ambient.  
En compliment de l'article 3 de la Resolució de 27 de febrer de 2012, de la consellera d'Infraestructures Territori i Medi Ambient, per la qual es delega en el director general de Transports i Logística esta competència. (DOCV 6732, 12.03.2012), resolc:  
  
Primer  
Desistir del procediment per a l'adjudicació de concessió demanial per a l'explotació d'una parcel·la amb destinació a aparcament de vehicles, per mitjà d'una convocatòria de procediment obert i, en conseqüència, ordenar l'arxiu de l'expedient 68C13060, i donar per finalitzat el procediment d'adjudicació corresponent.  
  
Segon  
Iniciar un nou procediment per a l'adjudicació de concessió demanial per a l'explotació d'una parcel·la amb destinació a aparcament de vehicles, per mitjà d'una convocatòria de procediment obert, i a este efecte hauran d'elaborar-se nous plecs de condicions i de prescripcions tècniques particulars, si és el cas.  
  
Tercer  
Ordenar la devolució de les garanties constituïdes pels licitadors.  
  
  
Quart  
Notificar esta resolució a tots els qui van participar en la licitació, sense perjuí de la seua publicació de en el Diari Oficial de la Comunitat Valenciana.  
  
Contra esta resolució, que esgota la via administrativa, pot interposar-se amb caràcter potestatiu, recurs de reposició davant del mateix òrgan que dicte la resolució en el termini d'un mes, comptat des de l'endemà de la seua notificació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
No obstant el que disposa el paràgraf anterior, esta resolució podrà ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana, per mitjà de la interposició del corresponent recurs contenciós administratiu en el termini de dos mesos, comptat des de l'endemà de la notificació d'esta resolució, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 21 de novembre de 2013.- El director general de Transports i Logística, p. d. (R 27.02.2012, DOCV 6732, 12.03.2012.): Carlos J. Eleno Carretero.